'Keştîya Azadîye'  pê waştişê azadîya Rayberê Şarê Kurdî Abdullah Ocalanî 9ê teşrîna peyêne de (siba) Atina ra do bikewa rayîrî.
Nuştox, pawitoxê heqanê merdiman, huqûqnas, sîyasetmedar û akademîsyenê welatanê cîyayan tewrê çalakîya Keştîya Azadîye benê. Aktîvîstî roja dişemeyî ewro Yunanîstan de do pêvînayîşî bilerê. Lîsteya pêvînayîşan de Koalîsyonî Çepî yo Radîkal Syriza, Yewîya Şarî (LAE), Pêlê Çepî yo Newe (NAR) û rêxistina komelê sivîlî DIKTIO estê.
Keştîya Azadîye hetê Înîsîyatîfê 'Abdullah Ocalanî rê Azadîye' ra pê şîarê 'Wextê ci ameyo-Abdullah Ocalanî rê azadîye, Kurdîstanî rê haştîye' yena kerdene.
Înîsîyatîfî vist vîrî ke semedo ke 23 serrî verî 12ê teşrîna peyêne de Rayberê Şarê Kurdî Îtalya de bibi 'Keştîya Abdullah Ocalanî rê Azadîye' 12ê teşrîna peyêne de do Îtalya de biba.
